Στους **Θερινούς Ολυμπιακούς Αγώνες του 1904** διεξήχθησαν πέντε αγωνίσματα **ξιφασκίας**. Συνολικά, έντεκα αθλητές από τρεις χώρες έλαβαν μέρος στους αγώνες που διεξήχθησαν το διήμερο 7-8 Σεπτεμβρίου.

Συμμετέχουσες χώρες
-------------------

Σημειώνεται ότι η Διεθνής Ολυμπιακή Επιτροπή καταχωρεί τον Άλμπερτσον Βαν Ζο Ποστ ως Κουβανό και τον Γουίλφρεντ Χολρόιντ ως Αμερικανό, ενώ είναι αμερικανικής και βρετανικής καταγωγής αντίστοιχα. Επίσης, τον Τσαρλς Τάταμ ως Κουβανό στα ατομικά αγωνίσματα και ως Αμερικανό στα ομαδικά, ενώ είναι αμερικανικής καταγωγής. Με βάση τη ΔΟΕ, οι τρεις χώρες που συμμετείχαν είναι οι εξής (σε παρένθεση ο αριθμός των αθλητών):

* Γερμανία Γερμανία (1)
* Ηνωμένες Πολιτείες (6)
* Κούβα (4)

Αποτελέσματα ανά αγώνισμα
-------------------------

### Ατομικό ξίφους ασκήσεως

Κύριο λήμμα: Ξιφασκία στους Θερινούς Ολυμπιακούς Αγώνες 1904 – Ατομικό ξίφους ασκήσεως ανδρών

| Κατάταξη | Ξιφομάχος | Χώρα |
| --- | --- | --- |
| 1 | Ραμόν Φονστ |  Κούβα |
| 2 | Άλμπερτσον Βαν Ζο Ποστ |  Κούβα |
| 3 | Τσαρλς Τάταμ |  Κούβα |
| 4 | Γκούσταβ Κασμίρ | Γερμανία Γερμανία |
| 5-6 | Τσαρλς Τάουνσεντ |  Ηνωμένες Πολιτείες |
| Γουίλφρεντ Χολρόιντ |  Ηνωμένες Πολιτείες |
| 7-8 | Θίοντορ Κάρστενς |  Ηνωμένες Πολιτείες |
| Άρθουρ Φοξ |  Ηνωμένες Πολιτείες |

**Ημερομηνία:** 7 Σεπτεμβρίου 1904

Έλαβαν μέρος συνολικά εννέα ξιφομάχοι από τρεις χώρες. Η Κούβα με τρεις αθλητές και η Γερμανία με έναν έκαναν το ντεμπούτο τους στο ξίφος ασκήσεως, καθώς δεν είχαν εκπροσώπηση στα τουρνουά του 1896 και του 1900. Οι υπόλοιποι πέντε αθλητές ήταν από τις Ηνωμένες Πολιτείες.

Ο προκριματικός γύρος αποτελούταν από δύο ομίλους, όπου κάθε ξιφομάχος αντιμετώπισε όλους τους υπόλοιπους. Οι δύο πρώτοι κάθε ομίλου πήραν την πρόκριση για τον τελικό γύρο, όπου αγωνίστηκαν για τα μετάλλια. Ο Κουβανός Ραμόν Φονστ ήταν αήττητος σε όσους αγώνες έδωσε και πήρε με άνεση το χρυσό. Στη δεύτερη θέση βρέθηκε ο Άλμπερτσον Βαν Ζο Ποστ, καθώς ηττήθηκε μόνο στους δύο αγώνες ενάντια στον Φονστ. Το χάλκινο κατέκτησε ο Τσαρλς Τάταμ, ο οποίος νίκησε τον Γερμανό Γκούσταβ Κασμίρ, αφήνοντάς τον τέταρτο.

### Ομαδικό ξίφους ασκήσεως

Κύριο λήμμα: Ξιφασκία στους Θερινούς Ολυμπιακούς Αγώνες 1904 – Ομαδικό ξίφους ασκήσεως ανδρών

| Κατάταξη | Ξιφομάχοι | Χώρα | Νίκες | Ήττες |
| --- | --- | --- | --- | --- |
| 1 |  Άλμπερτσον Βαν Ζο Ποστ Μανουέλ Ντίαζ Ραμόν Φονστ | Μικτή ομάδα Μικτή ομάδα | 7 | 2 |
| 2 |  Τσαρλς Τάουνσεντ Τσαρλς Τάταμ Άρθουρ Φοξ |  Ηνωμένες Πολιτείες | 2 | 7 |

**Ημερομηνία:** 8 Σεπτεμβρίου 1904

Συνολικά πήραν μέρος έξι αθλητές από δύο χώρες, χωρισμένοι σε δύο ομάδες. Στην πρώτη ομάδα συμμετείχαν οι Τσαρλς Τάουνσεντ και Τσαρλς Τάταμ από τη Νέα Υόρκη, καθώς και ο Άρθουρ Φοξ, ο μοναδικός ξιφομάχος από το Σικάγο που βρέθηκε εκεί.

Η έτερη ομάδα αποτελούταν από τους Κουβανούς Μανουέλ Ντίαζ και Ραμόν Φονστ, αλλά και τον Άλμπερτσον Βαν Ζο Ποστ από την ομάδα της Νέας Υόρκης. Λόγω της συμμετοχής αθλητών διαφορετικών εθνικοτήτων σε αυτή την ομάδα, η ΔΟΕ της έδωσε την κοινή ονομασία "Μικτή ομάδα".

Κάθε ξιφομάχος έδωσε τρεις αγώνες αντιμετωπίζοντας τους ξιφομάχους της αντίπαλης ομάδας. Έτσι, διεξήχθησαν συνολικά εννέα αγώνες. Το χρυσό μετάλλιο κατέκτησε η Μικτή ομάδα πετυχαίνοντας επτά νίκες έναντι δύο των Αμερικανών.

### Ατομικό ξίφους μονομαχίας

Κύριο λήμμα: Ξιφασκία στους Θερινούς Ολυμπιακούς Αγώνες 1904 – Ατομικό ξίφους μονομαχίας ανδρών

| Κατάταξη | Ξιφομάχος | Χώρα |
| --- | --- | --- |
| 1 | Ραμόν Φονστ |  Κούβα |
| 2 | Τσαρλς Τάταμ |  Κούβα |
| 3 | Άλμπερτσον Βαν Ζο Ποστ |  Κούβα |
| 4 | Γκούσταβ Κασμίρ | Γερμανία Γερμανία |
| 5 | Τσαρλς Τάουνσεντ |  Ηνωμένες Πολιτείες |

**Ημερομηνία:** 7 Σεπτεμβρίου 1904

Έλαβαν μέρος συνολικά πέντε ξιφομάχοι από τρεις χώρες, όπου κάθε ένας αντιμετώπισε όλους τους υπόλοιπους. Δεν γνωρίζουμε λεπτομέρειες για τα αποτελέσματα των αγώνων, ξέρουμε όμως την τελική κατάταξη των αθλητών.

Εν απουσία του πρωταθλητή Ηνωμένων Πολιτειών εκείνης της χρονιάς, Τσαρλς Μπόθνερ, ο Κουβανός Ραμόν Φονστ κατέκτησε ένα ακόμα χρυσό μετάλλιο στη διοργάνωση. Μάλιστα, ο Φονστ κατέκτησε το χρυσό στο ξίφος μονομαχίας για δεύτερη συνεχόμενη Ολυμπιάδα, καθώς το κατάφερε και στο αντίστοιχο τουρνουά των Αγώνων του 1900. Το ασημένιο μετάλλιο πήρε ο Τσαρλς Τάταμ και το χάλκινο ο Άλμπερτσον Βαν Ζο Ποστ. Ο πρώτος ήταν πρωταθλητής Ηνωμένων Πολιτειών στο ξίφος μονομαχίας το 1896 και το 1912 και ο δεύτερος την τριετία 1901-03.

### Ατομικό σπάθης

Κύριο λήμμα: Ξιφασκία στους Θερινούς Ολυμπιακούς Αγώνες 1904 – Ατομικό σπάθης ανδρών

| Κατάταξη | Ξιφομάχος | Χώρα | Νίκες | Ήττες |
| --- | --- | --- | --- | --- |
| 1 | Μανουέλ Ντίαζ |  Κούβα | 3 | 0 |
| 2 | Γουίλιαμ Γκρέμπε |  Ηνωμένες Πολιτείες | 2 | 1 |
| 3 | Άλμπερτσον Βαν Ζο Ποστ |  Κούβα | 2 | 1 |
| 4 | Θίοντορ Κάρστενς |  Ηνωμένες Πολιτείες | 1 | 2 |
| 5 | Άρθουρ Φοξ |  Ηνωμένες Πολιτείες | 0 | 4 |

**Ημερομηνία:** 8 Σεπτεμβρίου 1904

Έλαβαν μέρος συνολικά πέντε ξιφομάχοι. Οι Ηνωμένες Πολιτείες με τρεις αθλητές και η Κούβα με δύο έκαναν το ντεμπούτο τους στη σπάθη, καθώς δεν είχαν εκπροσώπηση στα τουρνουά του 1896 και του 1900. Υπήρξαν δύο σημαντικές αλλαγές σε σχέση με τα προηγούμενα τουρνουά: οι αγώνες έληγαν στις επτά επαφές (στις πρώτες διοργανώσεις έληγαν στις τρεις) και οι επαφές μετρούσαν μόνο αν γίνονταν από τη μέση και πάνω (και όχι σε όλο το σώμα, όπως ίσχυε μέχρι τότε στην Ευρώπη). 

Νικητής με τρεις νίκες αναδείχθηκε ο Μανουέλ Ντίαζ. Στη δεύτερη θέση ισοβάθμησαν με δύο νίκες και μία ήττα ο Αμερικανός Γουίλιαμ Γκρέμπε και ο Άλμπερτσον Βαν Ζο Ποστ. Μάλιστα, ο Βαν Ζο Ποστ ήταν πρωταθλητής Ηνωμένων Πολιτειών την τριετία 1901-03, όμως ηττήθηκε στον καθοριστικό αγώνα με τον Γκρέμπε και περιορίστηκε τελικά στο χάλκινο μετάλλιο.

### Ραβδί

Κύριο λήμμα: Ξιφασκία στους Θερινούς Ολυμπιακούς Αγώνες 1904 – Ραβδί ανδρών

| Κατάταξη | Ξιφομάχος | Χώρα | Επαφές |
| --- | --- | --- | --- |
| 1 | Άλμπερτσον Βαν Ζο Ποστ |  Κούβα | 11 |
| 2 | Γουίλιαμ Ο'Κόνορ |  Ηνωμένες Πολιτείες | 8 |
| 3 | Γουίλιαμ Γκρέμπε |  Ηνωμένες Πολιτείες | 2 |

**Ημερομηνία:** 8 Σεπτεμβρίου 1904

Έλαβαν μέρος συνολικά τρεις ξιφομάχοι, οι οποίοι χρησιμοποιούσαν ένα απλό ξύλινο ραβδί. Ιστορικά, το ραβδί χρησιμοποιήθηκε αρχικά ως ένας ασφαλέστερος τρόπος προπόνησης των ξιφομάχων, αλλά με τον καιρό εξελίχθηκε σε αγώνισμα. 

Το χρυσό μετάλλιο κατέκτησε ο Άλμπερτσον Βαν Ζο Ποστ, το ασημένιο ο Γουίλιαμ Ο'Κόνορ και το χάλκινο ο Γουίλιαμ Γκρέμπε.

Πίνακας μεταλλίων
-----------------

Σύμφωνα με τη Διεθνή Ολυμπιακή Επιτροπή, τα μετάλλια του Άλμπερτσον Βαν Ζο Ποστ (ένα χρυσό, ένα ασημένιο και δύο χάλκινα) και του Τσαρλς Τάταμ (ένα ασημένιο και ένα χάλκινο) καταχωρούνται στον επίσημο πίνακα μεταλλίων στην Κούβα και όχι στις Ηνωμένες Πολιτείες, η οποία είναι η χώρα καταγωγής τους.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 
Ο επίσημος πίνακας μεταλλίων της ΔΟΕ:
  Διοργανώτρια χώρα

|  Θέση  | Χώρα | Χρυσά | Αργυρά | Χάλκινα | Σύνολο |
| --- | --- | --- | --- | --- | --- |
| 1 |  Κούβα | 4 | 2 | 3 | 9 |
| 2 |  Μικτή ομάδα | 1 | 0 | 0 | 1 |
| 3 |  Ηνωμένες Πολιτείες | 0 | 3 | 1 | 4 |
| Σύνολο (2 χώρες) | 5 | 5 | 4 | 14 |

 | 
Πίνακας με τα μετάλλια των Βαν Ζο Ποστ και Τάταμ καταχωρημένα στις Ηνωμένες Πολιτείες:
  Διοργανώτρια χώρα

|  Θέση  | Χώρα | Χρυσά | Αργυρά | Χάλκινα | Σύνολο |
| --- | --- | --- | --- | --- | --- |
| 1 |  Κούβα | 3 | 0 | 0 | 3 |
| 2 |  Ηνωμένες Πολιτείες | 1 | 5 | 4 | 10 |
| 3 |  Μικτή ομάδα | 1 | 0 | 0 | 1 |
| Σύνολο (2 χώρες) | 5 | 5 | 4 | 14 |

 |

Παραπομπές
----------

1. ↑  «Fencing at the 1904 St. Louis Summer Games». Αρχειοθετήθηκε από το πρωτότυπο στις 8 Μαΐου 2011. Ανακτήθηκε στις 7 Δεκεμβρίου 2020.
2. ↑  «Fencing at the 1904 St. Louis Summer Games: Men's Foil, Individual» *Sports Reference*.
3. ↑  «Fencing at the 1904 St. Louis Summer Games: Men's Foil, Team» *Sports Reference*.
4. ↑  «Fencing at the 1904 St. Louis Summer Games: Men's épée, Individual» *Sports Reference*.
5. ↑  «Fencing at the 1904 St. Louis Summer Games: Men's Sabre, Individual» *Sports Reference*.
6. ↑  «Fencing at the 1904 St. Louis Summer Games: Men's Single Sticks, Individual» *Sports Reference*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ξιφασκία στους Θερινούς Ολυμπιακούς Αγώνες 1904** |

* Λίστα νικητών μεταλλίων (Διεθνής Ολυμπιακή Επιτροπή)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Θερινοί Ολυμπιακοί Αγώνες 1904 |
| --- |
|  |
| 
* Πίνακας μεταλλίων
* Κατάλογος νικητών
 |
|  |
| Αθλήματα | 

|  |  |
| --- | --- |
| Επίσημα | 
* Αντισφαίριση
* Άρση βαρών
* Γκολφ
* Γυμναστική
* Διελκυστίνδα
* Καταδύσεις
* Κολύμβηση
* Κωπηλασία
* Λακρός
* Ξιφασκία
* Πάλη
* Ποδηλασία
* Ποδόσφαιρο
* Πυγμαχία
* Ροκέ
* Στίβος
* Τοξοβολία
 |
|  |
| Ανεπίσημα | 
* Αμερικανικό ποδόσφαιρο (άθλημα επίδειξης)
* Γαελικό ποδόσφαιρο
* Καλαθοσφαίριση (άθλημα επίδειξης)
* Μπέιζμπολ (άθλημα επίδειξης)
* Υδατοσφαίριση
* Χέρλινγκ
 |

 | Η αφίσα των Αγώνων |
|  |
| Συμμετέχουσες χώρες | 
* Αυστραλία
* Αυστρία
* Γαλλία
* Γερμανία
* Ελβετία
* Ελλάδα
* Η.Π.A.
* Καναδάς
* Κούβα
* Μεγάλη Βρετανία
* Νότια Αφρική
* Ουγγαρία
* *Μικτή ομάδα*
 |
|  |
| Εγκαταστάσεις | 
* Γκλεν Έκο Κάουντρι Κλαμπ
* Λίμνη Κριβ Κερ
* Φόρεστ Παρκ
* Φράνσις Τζιμνάσιουμ
* Φράνσις Φιλντ
 |
|  |
| Πρόσωπα | 

|  |  |
| --- | --- |
| Αθλητές | 
* Τζορτζ Άιζερ
* Νικόλαος Γεωργαντάς
* Ρέι Ίουρι
* Περικλής Κακούσης
* Όλιβερ Κιρκ
* Τζέιμς Λάιτμποντι
* Τζορτζ Μπράιαντ
* Τσαρλς Ντάνιελς
* Μπέρτον Ντάουνινγκ
* Μάιερ Πρίνσταϊν
* Μπιλς Ράιτ
* Έμιλ Ράους
* Ραλφ Ρόουζ
* Ραμόν Φονστ
* Ζολτάν Χαλμάι
* Άρτσι Χαν
* Ματίλντα Χάουελ
* Μάρκους Χάρλεϊ
* Άντον Χέιντα
* Έντουαρντ Χένιγκ
* Τόμας Χικς
* Χάρι Χίλμαν
 |
|  |
| Άλλοι | 
* Πιερ ντε Κουμπερτέν
* Θεόδωρος Ρούζβελτ
* Ντέιβιντ Φράνσις
 |

 |

 |